2014. gada 23. decembrī Rīkojums Nr. 811

Rīgā (prot. Nr. 72 6. §)

**Par valsts īpašuma objektu Padures pagastā, Kuldīgas novadā, nodošanu privatizācijai**

1. Saskaņā ar likuma "Par valsts un pašvaldību īpašuma objektu privatizāciju" 12. panta ceturto daļu un Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 6. panta otro daļu nodot privatizācijai šādus valsts īpašuma objektus:

1.1. nekustamo īpašumu "Pie Zelmeņiem" (nekustamā īpašuma kadastra Nr. 6272 010 0163) – zemes vienību (zemes vienības kadastra apzīmējums 6272 010 0163) 0,10 ha platībā un uz tās esošas divas būves (būvju kadastra apzīmējumi 6272 010 0163 001 un 6272 010 0163 002) – Padures pagastā, Kuldīgas novadā;

1.2. nekustamo īpašumu "Zemnieku kalte" (nekustamā īpašuma kadastra Nr. 6272 010 0176) – zemes vienību (zemes vienības kadastra apzīmējums 6272 010 0176) 0,20 ha platībā un uz tās esošu būvi (būves kadastra apzīmējums 6272 010 0176 001) – Padures pagastā, Kuldīgas novadā.

2. Valsts akciju sabiedrībai "Privatizācijas aģentūra" ierakstīt šā rīkojuma 1. punktā minētos valsts īpašuma objektus zemesgrāmatā uz valsts vārda valsts akciju sabiedrības "Privatizācijas aģentūra" personā.

3. Saskaņā ar likuma "Par valsts un pašvaldību īpašuma objektu privatizāciju" 12. panta ceturto un sesto daļu noteikt, ka pircējs, norēķinoties par ēkām, 80 procentu apmērā maksā *euro* un 20 procentu apmērā – privatizācijas sertifikātos.

4. Šā rīkojuma 1. punktā minēto zemes vienību privatizācijā maksāšanas kārtību un maksāšanas līdzekļu attiecību noteikt saskaņā ar Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 30. pantu.

Ministru prezidente Laimdota Straujuma

Ekonomikas ministre Dana Reizniece-Ozola